Държавен вестник, бр. 80, 2022 г., стр. 5

БРОЙ  80	
Д Ъ Р Ж А В Е Н  В Е С Т Н И К 	
СТР.  5  
7. специфични права и задължения на 
служителя, както и други условия, свързани 
с изпълнението на службата в чужбина;
8. членове на семейството, които ще пре­
бивават заедно със служителя в държавата 
по местоназначението.
(2) Служителят е длъжен да представи 
писмена декларация по образец, утвърден от 
министъра на отбраната, относно членовете 
на семейството си, които ще пребивават за­
едно с него в държавата по местоназначение 
по време на командировката за срок не по-
малък от предвидения в чл. 20, ал. 1, както 
и за всяка настъпила последваща промяна.
(3) Служителят писмено уведомява за 
настъпване на обстоятелствата по чл. 20, 
ал. 3 – 7.
(4) Редът за деклариране на обстоятелствата 
по ал. 2, както и на уведомяването по ал. 3, 
се урежда с акта на министъра на отбраната 
по чл. 2, ал. 2.
Г л а в а  в т о р а 
КОМАНДИРОВЪЧНИ СРЕДСТВА
Раздел I
Командировъчни пари
Чл. 5. (1) Командировъчните пари се 
определят от базисен размер за съответна­
та държава по местоназначение съгласно 
приложение № 1 в зависимост от военното 
звание на военнослужещия или от цивилния 
еквивалент на заеманата длъжност съгласно 
приложение № 2.
(2) Размерът на командировъчните пари 
по ал. 1 се увеличава, както следва:
1. за всяко дете до 18-годишна възраст, 
пребиваващо в държавата по местоназначение 
заедно със служителя – с 8 на сто от базисния 
размер за съответната държава;
2. за всяко дете над 18-годишна възраст, 
пребиваващо в държавата по местоназначение 
заедно със служителя, ако се обучава в средно 
учебно заведение в държавата по местоназначе­
ние и не повтаря учебната година – с 8 на сто 
от базисния размер за съответната държава;
3. за неработещ/неработеща съпруг/съпру­
га, пребиваващ/пребиваваща в държавата по 
местоназначение заедно със служителя – с 
16 на сто от базисния размер за съответната 
държава.
(3) В случай че държавата по местона­
значение, международната организация или 
международната инициатива, включително 
инвестиционна програма/проект, осигурява на 
служителите командировъчни пари, общият 
месечен размер на командировъчните пари 
по ал. 1 и 2 се намалява с общия месечен 
размер на осигурените средства.
Чл. 6. (1) Командировъчните пари се изпла­
щат ежемесечно/тримесечно от началната до 
крайната дата на командировката, включител­
но дните за пътуване при първото пътуване 
до местоназначението и при окончателното 
завръщане, на базата на календарните дни за 
месеца, включително почивните и празнич­
ните дни, с изключение на случаите по чл. 7 
и чл. 8, ал. 2.
(2) Размерът на сумите, полагащи се за 
непълен месец, се изчислява в зависимост 
от календарните дни за съответния месец, 
като при първоначално заминаване и при 
окончателно завръщане се включват и дните 
за пътуване.
(3) В началото на командировката слу­
жителят има право на авансово плащане на 
не повече от 50 на сто от полагащите му се 
командировъчни пари за един месец и 100 на 
сто от размера на едномесечен наем, определен 
съобразно нормативите в приложение № 5.
Чл. 7. Командировъчни пари по чл. 5, ал. 1 
и 2 не се полагат при отсъствие на служителя 
от държавата по местоназначение в работни 
дни, освен когато е командирован по реда 
на чл. 10.
Чл. 8. (1) При ползване на отпуск се при­
лагат разпоредбите на действащото българско 
законодателство.
(2) За времето на ползване на отпуск, 
включително за почивните и празничните 
дни в рамките на този отпуск, командиро­
въчни пари не се полагат, с изключение на 
случаите по чл. 9.
Чл. 9. (1) При ползване на отпуск от слу­
жителя поради временна неработоспособност 
и поради бременност и раждане команди­
ровъчните пари се изплащат за срок до 90 
календарни дни в размер 80 на сто – когато 
отпускът се ползва в държавата по местона­
значение, и в размер 30 на сто – когато се 
ползва в Република България.
(2) След изтичането на срока по ал. 1 ко­
мандировъчни пари не се полагат.
Чл. 10. (1) При командировка в държавата 
по местоназначение извън населеното място 
по местоназначение служителят има право на 
пътни, квартирни и допълнителни дневни пари, 
както и на други средства по необходимост 
съгласно Наредбата за служебните команди­
ровки и специализации в чужбина, приета с 
Постановление № 115 на Министерския съвет 
от 2004 г. (ДВ, бр. 50 от 2004 г.).
(2) При еднодневни командировки в дър­
жавата по местоназначение не се полагат 
дневни и квартирни пари.
(3) При командировка в трета държава 
служителят има право на пътни, квартирни 
и допълнителни дневни пари съгласно На­
редбата за служебните командировки и спе­
циализации в чужбина за държавата, в която 
се командирова, както и на други средства 
по необходимост, уредени в Наредбата за 
служебните командировки и специализации 
в чужбина.